CELEX: 32011D0880
Language: hu
Date: 2011-12-21 00:00:00
Title: 2011/880/EU: A Bizottság végrehajtási határozata ( 2011. december 21. ) az Egyiptomból importált görögszénamagvakra, valamint egyes magvakra és babfélékre vonatkozó szükségintézkedésekről szóló 2011/402/EU végrehajtási határozat I. mellékletének módosításáról (az értesítés a C(2011) 9524. számú dokumentummal történt)  EGT-vonatkozású szöveg

23.12.2011   
            
            
               HU
            
            
               Az Európai Unió Hivatalos Lapja
            
            
               L 343/117
            
         A BIZOTTSÁG VÉGREHAJTÁSI HATÁROZATA
   (2011. december 21.)
   az Egyiptomból importált görögszénamagvakra, valamint egyes magvakra és babfélékre vonatkozó szükségintézkedésekről szóló 2011/402/EU végrehajtási határozat I. mellékletének módosításáról
   (az értesítés a C(2011) 9524. számú dokumentummal történt)
   (EGT-vonatkozású szöveg)
   (2011/880/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerjog általános elveiről és követelményeiről, az Európai Élelmiszer-biztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 53. cikke (1) bekezdése b) pontjának i. és iii. alpontjára,
   mivel:
   
               (1)
            
            
               A 178/2002/EK rendelet megállapítja az Unió és az egyes tagállamok szintjén az élelmiszerekre és takarmányokra vonatkozó általános elveket és különösen az élelmiszer- és takarmánybiztonságra vonatkozó alapelveket. A Bizottság által meghozandó sürgősségi intézkedéseket ír elő abban az esetben, ha nyilvánvaló, hogy a harmadik országból behozott élelmiszer vagy takarmány komoly kockázatot jelenthet az emberi egészségre, az állatok egészségére vagy a környezetre, és az érintett tagállam(ok) intézkedéseivel nem képes(ek) e kockázatot kielégítően kezelni.
            
         
               (2)
            
            
               Az élelmiszer-higiéniáról szóló, 2004. április 29-i 852/2004/EK európai parlamenti és tanácsi rendelet (2) megállapítja az élelmiszer-higiéniáról szóló általános szabályokat az élelmiszer-ipari vállalkozók számára. A fent említett szabályok magukban foglalják a higiéniai követelményeket, annak biztosítása érdekében, hogy az importált élelmiszerek az Unióban előállított élelmiszerekkel legalább azonos vagy azokéval egyenértékű higiéniai színvonallal rendelkeznek.
            
         
               (3)
            
            
               Az Egyiptomból importált görögszénamagvak egyes tételeiről megállapították, hogy a Shiga toxint termelő, O104:H4 szerotípusú Escherichia coli baktérium (STEC) által az Unióban okozott megbetegedések kiváltó tényezői voltak. A megbetegedés eredete az Egyiptomból származó görögszénamagvak csiraként való fogyasztása volt.
            
         
               (4)
            
            
               Következésképpen a 2011/402/EU bizottsági végrehajtási határozat (3) betiltotta az Egyiptomból importált és az említett határozat mellékletében felsorolt KN-kódok alá tartozó egyes magvak és babfélék Unióban történő szabad forgalomba bocsátását. A tilalom 2012. március 31-ig érvényes.
            
         
               (5)
            
            
               A feles szárított hüvelyesek, a tört szójabab, a tört olajos magvak és az olajtartalmú gyümölcsök nem csíráztatás céljára használatosak. Az Egyiptomból importált, feles szárított hüvelyesek, a tört szójabab, a tört olajos magvak és az olajtartalmú gyümölcsök a továbbiakban nem tekintendők élelmiszer-biztonsági szempontból kockázatosnak, és az Unióba történő behozatalt újra engedélyezni kell.
            
         
               (6)
            
            
               A 2011/402/EU végrehajtási határozatban meghatározott szükségintézkedéseket ezért ezen új információ birtokában módosítani kell.
            
         
               (7)
            
            
               A 2011/402/EU végrehajtási határozat mellékletét ezért ennek megfelelően módosítani kell.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2011/402/EU végrehajtási határozat mellékletének helyébe e határozat mellékletének szövege lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2011. december 21-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 31., 2002.2.1., 1. o.
   
      (2)  HL L 139., 2004.4.30., 1. o.
   
      (3)  HL L 179., 2011.7.7., 10. o.
   
      MELLÉKLET
      
         
            „MELLÉKLET
            
               Egyiptomból származó magvak és babfélék, amelyek Unióban történő szabad forgalomba bocsátása 2012. március 31-ig tilos
            
            
                        KN-kód (1)
                        
                     
                     
                        Leírás
                     
                  
                        ex 0704 90 90
                     
                     
                        Rukolacsíra
                     
                  
                        ex 0706 90 90
                     
                     
                        Céklacsíra, retekcsíra
                     
                  
                        ex 0708
                     
                     
                        Hüvelyesek csírái, frissen vagy hűtve
                     
                  
                        ex 0709 90 90
                        ex 0709 99 90 (2)
                        
                     
                     
                        Szójababcsíra
                     
                  
                        ex 0713
                     
                     
                        Szárított hüvelyesek kifejtve, hántolva is, nem törve
                     
                  
                        0910 99 10
                     
                     
                        Görögszénamagok
                     
                  
                        ex 1201 00
                        ex 1201 (2)
                        
                     
                     
                        Szójabab nem törve
                     
                  
                        1207 50
                     
                     
                        Mustármag
                     
                  
                        ex 1207 99 97
                        ex 1207 99 96 (2)
                        
                     
                     
                        Más olajos magvak és olajtartalmú gyümölcsök, nem törve
                     
                  
                        1209 10 00
                     
                     
                        Cukorrépamag
                     
                  
                        1209 21 00
                     
                     
                        Lucerna- (alfalfa-) magok
                     
                  
                        1209 91
                     
                     
                        Zöldségmag
                     
                  
                        ex 1214 90 90
                     
                     
                        Lucerna- (alfalfa-) csírák
                     
                  
      
      
         (1)  Az ebben a határozatban említett KN-kódok a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet (HL L 256., 1987.9.7., 1. o.) I. mellékletének második részében meghatározott kódoknak felelnek meg.
      
         (2)  KN-kód 2012.1.1.-jétől.”